**NOTĂ DE FUNDAMENTARE**

|  |  |  |  |  |  |  |
| --- | --- | --- | --- | --- | --- | --- |
| ***Secțiunea 1***  ***Titlul proiectului de act normativ***  **ORDONANȚA DE URGENȚĂ A GUVERNULUI**  **privind licența industrială unică** | | | | | | |
| ***Secțiunea a 2-a***  ***Motivul emiterii actului normativ*** | | | | | | |
| **2.1. Sursa proiectului de act normativ**  Ministerul Antreprenoriatului și Turismului  Jalonul 243 din PNRR  Proiectul OCDE“Comprehensive redesign of the licensing system in Romania” | | | | | | |
| **2.2. Descrierea situației actuale**  Având în vedere necesitatea instituirii cu celeritate a unui cadru instituțional aplicabil autorităților competente implicate în procesul de autorizare a activităților industriale, care să permită integrarea licențelor și a actelor administrative cu caracter similar într-o singură procedură simplificată, principalul obiectiv fiind stimularea mediului de afaceri și simplificarea procedurilor și termenelor existente în administrația publică,  Ținând cont de obligația îndeplinirii obiectivelor privind reformarea procesului de autorizare a activitătilor industriale și acordare a licenței unice în România, definite în jalonul 243 din Planul Național de Redresare și Reziliență, fundamentate pe baza recomandărilor Proiectului finanțat de DG Reform și implementat cu sprijinul OECD “Comprehensive redesign of the licensing system in Romania”, corelată cu asumarea îndeplinirii obiectivului prevăzut în jalonul 246 din Planul Național de Redresare și Reziliență, respectiv introducerea unui ghișeu unic (One Stop Shop) pentru licențe/autorizații/certificări, inclusiv printr-o mai bună organizare a bazelor de date ale administrației publice și prin promovarea interoperabilității între acestea,  Văzând că un impediment frecvent identificat în calea unui mediu de afaceri funcțional sunt procedurile complicate, necorelate intre ele si de durata impuse de autoritatile competente,  În vederea creării unui cadru juridic adecvat care să fundamenteze atât implementarea unor mecanisme de cooperare administrativă între autorităţile competente în scopul clasificării și identificării interdependențelor dintre licențe, autorizații, acorduri, avize și permise necesare desfășurării activităților industriale, cât şi integrarea acestor acte administrative într-o procedură simplificată pentru acordarea unei singure licențe industriale,  Având în vedere necesitatea realizării unui punct de contact unic electronic pentru licențte industriale, care să permită antreprenorilor îndeplinirea rapidă a formalităților administrative, precum și accesul la informatii si date privind etapele, termenele si documentele necesare in vederea obtinerii licentei unice necesare desfasurarii unei activitati industriale,  Ținând cont de nevoia mediului de afaceri de stabilitate, predictibilitate și coerență a reglementărilor în domeniu raportată la perspectivele de dezvoltare socială și economică,    Luând în considerare necesitatea stabilirii unui cadru juridic general, instituțional și de reglementare în vederea acordării unei licențe industriale unice, precum și pentru simplificarea sau realizarea, după caz, a procedurilor de emitere a licențelor, autorizațiilor, acordurilor, avizelor, permiselor necesare în vederea desfășurării unei activități industriale,  În scopul utilizării optime a resurselor şi a atingerii obiectivelor antreprenorilor, în condiții de accesibilitate, disponibilitate și interacțiune eficientă cu administrația publică,  În vederea creșterii calității serviciilor administrației publice prin automatizarea proceselor, facilitarea schimbului de date între sistemele informatice, reducerea sarcinilor birocratice și administrative ale persoanelor fizice și juridice și creșterea transparenței utilizării datelor de către instituțiile și autoritățile publice,  În considerarea faptului că aceste elemente vizează interesul general public și constituie situații de urgență și extraordinare a căror reglementare nu poate fi amânată,  Având în vedere toate argumentele anterioare și nevoia de a interveni în reglementările actuale, se propune prezentul proiect de ordonanță de urgență a Guvernului, care să vină în sprijinul relansării economiei,  ***Scopul proiectului de act normativ îl reprezintă:***   * modificarea sau renunțarea la procedurile care împiedică ritmul de dezvoltare a noilor investiții, prin oferirea unui cadru legal predictibil pentru solicitanții și titularii de licențe; * integrarea licențelor, autorizațiilor, acordurilor, avizelor sau permiselor aferente obiectului de activitate într-o singură procedură simplificată în scopul emiterii licenței industriale unice; * reorganizarea procedurilor operaționale necesare pentru obținerea licențelor, autorizațiilor, acordurilor, avizelor sau permiselor aferente obiectului de activitate la nivelul autorităților competente, * digitalizarea procesului de acordare a licenței industriale unice,   sens în care se înființează Oficiul pentru Licență Industrială, cu rol de raționalizare, simplificare și digitalizare a procedurilor specifice în vederea obținerii licenței industriale unice.  Totodată, prin proiectul de act normativ se urmărește:  - înlăturarea barierelor administrative;  - posibilitatea îndeplinirii de la distanţă, prin mijloace electronice, a procedurilorspecifice în vederea obținerii licențelor și a actelor administrative cu caracter similar;- instituirea unei taxonomii a tipurilor de licențe, precum și a actelor administrative cu caracter similar;  - facilitarea schimbului de date între sistemele informatice și creșterea transparenței utilizării datelor de către instituțiile și autoritățile publice implicate;  - acces la date şi informaţii;  - evitarea ineficienței administrative și a lipsei de coordonare între principalele părți interesate și asigurarea accesului la proceduri simple, directe și previzibile pentru solicitanții și titularii de licențe;  - transparentizarea procesului de acordare a licenței industriale unice prin prevederi explicite referitoare la criteriile de acordare a acestora.  **La elaborarea proiectului de act normativ au fost avute în vedere obiectivele definite în jalonul 243 din Planul Național de Redresare și Reziliență, precum și în Proiectul OCDE -Simplifying Business Licensing, care recomandă reformarea procesului de acordare a licenței industriale unice în România.** | | | | | | |
| * 1. **Schimbări preconizate**   Prin prezenta ordonanță de urgență a Guvernului, se urmărește simplificarea procedurilor de obținere a licențelor și a actelor administrative cu caracter similar în vederea desfășurării unei activități industriale aferente obiectului de activitate, astfel încât antreprenorii să beneficieze de următoarele:   * obținerea licenței industriale unice prin depunerea cererii într-un singur punct de contact electronic * posibilitatea utilizării simulatorului de licență pentru a cunoaște din timp termenele de obținere, procedurile și tarifele aferente * comunicare facilă cu autoritățile implicate în procesul deacordare a licenței industriale unice.   Proiectul de act normativ cuprinde și o serie de definiții având ca scop claritatea, dezvoltarea ori detalierea soluțiilor propuse, respectiv: licența industrială unică, proces de acordare a licenței industriale unice, aprobare tacită etc. și, totodată, stabilește autoritățile competente ca fiind autoritățile sau instituțiile publice responsabile cu emiterea licențelor, autorizațiilor, acordurilor, avizelor, permiselor sau a altor acte administrative prevăzute de lege în vederea desfășurării unei activități industriale aferente obiectului de activitate.  Astfel, licența industrială unică este un act administrativ unilateral, prin care se acordă antreprenorului permisiunea de a desfășura una sau mai multe activități industriale.  Prin acest demers legislativ se înființează Oficiul pentru Licență Industrială, denumit în continuare Oficiu, organ de specialitate al administraţiei publice centrale, cu personalitate juridică, în subordinea Guvernului şi coordonarea prim-ministrului, având rolul de raționalizare, simplificare și digitalizare a procedurilor specifice în vederea obținerii licenței industriale unice. De asemenea, proiectul prevede posibilitatea înființării în cadrul Oficiului, a unor structuri teritoriale fără personalitate juridică, prin hotărâre de Guvern.  Atribuțiile principale ale Oficiului includ acordarea licenței industriale unice și constituirea şi administrarea Punctului de contact unic electronic pentru licențe industriale (PCUEL), care se va integra în sistemul e-guvernare gestionat de ADR.  PCUEL se interconectează cu sistemele informatice ale autorităților competente, precum și cu datele asociate acestor sisteme, într-un mod în care datele pot fi partajate între părți, indiferent de tehnologia folosită.  Totodată, proiectul reglementează procesul de acordare a licenței industriale unice prin PCUEL, inclusiv a direcțiilor generale de accesare și utilizare de către antreprenori și autoritățile competente.  În vederea soluţionării problemelor cu caracter multisectorial în procesul de acordare a licenței industriale unice și sprijinirii Oficiului pentru Licență Industrială proiectul de act normativ cuprinde prevederi referitoare la înființarea unui Grup interministerial de lucru pentru licentiere industrială unică, în subordinea Consiliului interministerial pentru probleme economice, politici fiscale şi comerciale, piaţa internă, competitivitate, mediul de afaceri.  Totodată, Oficiul colaborează cu Comitetul pentru e-guvernare şi reducerea birocraţiei, precum şi cu prefectul, în calitatea sa de președinte al colegiului prefectural, care analizează respectarea procedurilor serviciilor publice deconcentrate și ale altor autorități cu competențe partajate teritorial de emitere a licențelor, autorizațiilor, acordurilor, avizelor, permiselor sau a altor acte administrative prevăzute în vederea desfășurării unei activități industriale aferente obiectului de activitate și propune măsuri în vederea respectării termenelor legale și a aplicării procedurii aprobării tacite.  În prezentul proiect de act normativ sunt prevăzute norme referitoare la amenzile aplicabile în cazul nerespectării dispozițiilor ordonanței de urgență a Guvernului.  Proiectul de act normativ cuprinde o serie de dispoziții tranzitorii și finale, fiind stabilite termene de intrare în vigoare a anumitor dispoziții. | | | | | | |
| **2.4. Alte informații**  Nu au fost identificate. | | | | | | |
| ***Secțiunea a 3-a***  ***Impactul socio-economic*** | | | | | | |
| **3.1 Descrierea generală a beneficiilor și costurilor estimate ca urmare a intrării în vigoare a actului normativ**  Nu este cazul | | | | | | |
| **3.2 Impactul social**  Nu este cazul | | | | | | |
| **3.3 Impactul asupra drepturilor și libertăților fundamentale ale omului**  Nu este cazul | | | | | | |
| **3.4 Impactul macroeconomic**  Nu este cazul | | | | | | |
| **3.4.1 Impactul asupra economiei și asupra principalilor indicatori macroeconomici**  Nu este cazul | | | | | | |
| **3.4.2 Impactul asupra mediului concurențial si domeniul ajutoarelor de stat**  Nu este cazul | | | | | | |
| **3.5. Impactul asupra mediului de afaceri**  Impactul asupra mediului de afaceri va fi pozitiv, prin simplificarea procedurilor de obținere a unei licențe industriale unice. | | | | | | |
| **3.6 Impactul asupra mediului înconjurător**  Nu este cazul | | | | | | |
| **3.7 Evaluarea costurilor și beneficiilor din perspectiva inovării și digitalizării**  Nu este cazul | | | | | | |
| **3.8 Evaluarea costurilor și beneficiilor din perspectiva dezvoltării durabile**  Nu este cazul | | | | | | |
| **3.9 Alte informații**  Nu este cazul | | | | | | |
| ***Secțiunea a 4-a***  ***Impactul financiar asupra bugetului general consolidat atât pe termen scurt, pentru anul curent, cât şi pe termen lung (pe 5 ani), inclusiv informații cu privire la cheltuieli și venituri*** | | | | | | |
| - în mii lei (RON) - | | | | | | |
| **Indicatori** | **Anul curent** | **Următorii patru ani** | | | | **Media pe cinci ani** |
| 1 | 2 | 3 | 4 | 5 | 6 | 7 |
| **4.1 Modificări ale veniturilor bugetare, plus/minus, din care:** |  |  |  |  |  |  |
| a) buget de stat, din acesta:  i. impozit pe profit  ii. impozit pe venit |  |  |  |  |  |  |
| b) bugete locale  i. impozit pe profit |  |  |  |  |  |  |
| c) bugetul asigurărilor sociale de stat:  i. contribuții de asigurări |  |  |  |  |  |  |
| d) alte tipuri de venituri  (se va menționa natura acestora) |  |  |  |  |  |  |
| **4.2 Modificări ale cheltuielilor bugetare, plus/minus, din care:** |  |  |  |  |  |  |
| a) buget de stat, din acesta:   1. cheltuieli de personal   bunuri și servicii |  |  |  |  |  |  |
| b) bugete locale:   1. cheltuieli de personal 2. bunuri și servicii |  |  |  |  |  |  |
| c) bugetul asigurărilor sociale de stat:   1. cheltuieli de personal   bunuri și servicii |  |  |  |  |  |  |
| d) alte tipuri de cheltuieli  (se va menționa natura acestora) |  |  |  |  |  |  |
| **4.3 Impact financiar, plus/minus, din care:**  a)buget de stat |  |  |  |  |  |  |
| 4.3 Impact financiar, plus/minus, din care:  a)buget de stat |  |  |  |  |  |  |
| b) bugete locale |  |  |  |  |  |  |
| **4.4 Propuneri pentru acoperirea creșterii cheltuielilor bugetare** |  |  |  |  |  |  |
| **4.5 Propuneri pentru a compensa reducerea veniturilor bugetare** |  |  |  |  |  |  |
| **4.6 Calcule detaliate privind fundamentarea modificărilor veniturilor și/sau cheltuielilor bugetare** |  |  |  |  |  |  |
| **4.7 Prezentarea, în cazul proiectelor de acte normative a căror adoptare atrage majorarea cheltuielilor bugetare, a următoarelor documente:**  a) fișa financiară prevăzută la art.15 din Legea nr. 500/2002 privind finanțele publice, cu modificările şi completările ulterioare, însoțită de ipotezele și metodologia de calcul utilizată;  b) declarație conform căreia majorarea de cheltuială respectivă este compatibilă cu obiectivele şi prioritățile strategice specificate în strategia fiscal-bugetară, cu legea bugetară anuală şi cu plafoanele de cheltuieli prezentate în strategia fiscal-bugetară. | | | | | | |
| 4.8 Alte informații  **Nu este cazul** | | | | | | |
| ***Secțiunea a 5-a***  ***Efectele proiectului de act normativ asupra legislației în vigoare*** | | | | | | |
| **5.1 Măsuri normative necesare pentru aplicarea prevederilor proiectului de act normativ**  a) actele normative care se modifică ca urmare a intrării în vigoare a proiectului de act normativ  În termen de 150 de zile de la data intrării în vigoare a prezentei ordonanțe de urgență, autoritățile competente identificate potrivit anexei nr. 2 sunt obligate să își revizuiască actualele prevederi privind procedura de acordare a licenței în conformitate cu dispozițiile prezentei ordonanțe de urgență, inclusiv prin propuneri de intervenții legislative asupra cadrului legal incident.  b) actele normative care se abrogă ca urmare a intrării în vigoare a proiectului de act normative  Nu este cazul  c) acte normative ce urmează a fi elaborate ca urmare a intrării în vigoare a proiectului de act normativ  - Hotărâre a Guvernului privind organizarea și funcționarea Oficiului pentru Licență industrială  *- Hotărâre a Guvernului pentru aprobarea Regulamentului de administrare și utilizare al PCUEL* | | | | | | |
| **5.2 Impactul asupra legislației in domeniul achizițiilor publice**  Actul normativ nu se referă la acest subiect. | | | | | | |
| **5.3 Conformitatea proiectului de act normativ cu legislația UE (în cazul proiectelor ce transpun sau asigură aplicarea unor prevederi de drept UE).**  Actul normativ nu se referă la acest subiect. | | | | | | |
| **5.3.1 Măsuri normative necesare transpunerii directivelor UE**  Actul normativ nu se referă la acest subiect. | | | | | | |
| **5.3.2 Măsuri normative necesare aplicării actelor legislative UE**  Actul normativ nu se referă la acest subiect. | | | | | | |
| **5.4 Hotărâri ale Curții de Justiție a Uniunii Europene**  Actul normativ nu se referă la acest subiect. | | | | | | |
| **5.5 Alte acte normative şi/sau documente internaționale din care decurg angajamente asumate**  Actul normativ nu se referă la acest subiect. | | | | | | |
| **5.6. Alte informații**  Nu este cazul | | | | | | |
| ***Secțiunea a 6-a***  ***Consultările efectuate în vederea elaborării proiectului de act normativ*** | | | | | | |
| **6.1 Informații privind neaplicarea procedurii de participare la elaborarea actelor normative** | | | | | | |
| **6.2 Informații privind procesul de consultare cu organizații neguvernamentale, institute de cercetare și alte organisme implicate.**  Au fost consultate organizațiile reprezentative ale mediului de afaceri: Comisia pentru Dialog Social. | | | | | | |
| **6.3 Informații despre consultările organizate cu autoritățile administrației publice locale**  Actul normativ nu se referă la acest subiect. | | | | | | |
| **6.4 Informații privind puncte de vedere/opinii emise de organisme consultative constituite prin acte normative**  Proiectul de act normativ a fost transmis în data de 21.09.2022 pentru punct de vedere Asociației Orașelor din România, Asociației Municipiilor din România, Asociației Comunelor din România și Uniunii Naționale a Consiliilor Județene din România.  Nu au fost transmise puncte de vedere/opinii de către organismele consultate. | | | | | | |
| **6.5 Informații privind avizarea de către:**  **a) Consiliul Legislativ**  **b) Consiliul Suprem de Apărare a Țării**  **c) Consiliul Economic și Social**  **d) Curtea de Conturi**  Proiectul de act normativ urmează să fie avizat de către Consiliul Legislativ, Consiliul Economic și Social și Curtea de Conturi. | | | | | | |
| **6.6 Alte informaţii**  Nu este cazul | | | | | | |
| ***Secțiunea a 7-a***  ***Activităţi de informare publică privind elaborarea***  ***şi implementarea proiectului de act normativ*** | | | | | | |
| * 1. **Informarea societății civile cu privire la elaborarea proiectului de act normativ**   *În procesul de elaborare a proiectului de act normativ au fost îndeplinite procedurile prevăzute de Legea nr. 52/2003 privind transparența decizională în administrația publică, republicată.*  *Proiectul de act normativ a fost postat pe site-ul Ministerului Antreprenoriatului și Turismului în data de ...................* | | | | | | |
| **7.2 Informarea societății civile cu privire la eventualul impact asupra mediului în urma implementării proiectului de act normativ, precum şi efectele asupra sănătății și securității cetățenilor sau diversității biologice.**  Nu este cazul. | | | | | | |
| * 1. **Alte informații**   Nu este cazul | | | | | | |
| ***Secțiunea a 8-a***  ***Măsuri privind implementarea, monitorizarea și evaluarea proiectului de act normativ*** | | | | | | |
| **8.1 Măsurile de punere în aplicare a proiectului de act normativ**  Nu este cazul | | | | | | |
| **8.2 Alte informații**  Nu este cazul | | | | | | |

Față de cele menționate mai sus, în temeiul art. 115 alin. (4) din Constituţia României, republicată, s-a elaborat prezentul proiect de Ordonanță de urgență a Guvernului privind licența industrială unică, pe care dacă sunteți de acord, vă rugăm să-l aprobați.

|  |  |
| --- | --- |
| **Ministrul Antreprenoriatului și Turismului**  **Constantin – Daniel CADARIU** | **Președintele Consiliului Concurenței**  **Bogdan Marius CHIRIȚOIU** |

***AVIZĂM FAVORABIL:***

|  |  |
| --- | --- |
| **Ministrul Cercetării, Inovării și Digitalizării**  **Sebastian-Ioan BURDUJA** | **Secretarul General al Guvernului**  **Marian NEACȘU** |
| **Ministrul Economiei**  **Florin Marian SPĂTARU** | **Ministrul Energiei**  **Virgil Daniel POPESCU** |
| **Ministrul** **Dezvoltării, Lucrărilor Publice și Administrației**  **Attila Zoltán CSEKE** | **Ministrul Investițiilor și Proiectelor Europene**  **Marcel-Ioan BOLOȘ** |
| **Ministrul Mediului, Apelor și Pădurilor**  **Barna TÁNCZOS** | **Ministrul Afacerilor Interne**  **Lucian Nicolae BODE** |
| **Ministrul Muncii și Solidarității Sociale**  **Marius-Constantin BUDĂI** | **Ministrul Sănătății**  **Alexandru RAFILA** |
| **Viceprim-ministru, Ministrul Transporturilor și Infrastructurii**  **Sorin Mihai GRINDEANU** | **Ministrul Culturii**  **Lucian ROMAȘCANU** |
| **Ministrul Agriculturii și**  **Dezvoltării Rurale**  **Petre DAEA** | **Ministrul Finanțelor**  **Adrian CÂCIU** |

**Ministrul Justiției**

**Marian-Cătălin PREDOIU**